BrO-4 Rūta

BrO-4 „Rūta" – Broniaus Oškinio sukurtas medinės konstrukcijos sklandytuvas, vienas pirmųjų akrobatinių sklandytuvų Europoje.

Prieškarinėje spaudoje ji buvo vadinama BRO-5, nes sklandytuvo BRO-2 (T-2) buvo suprojektuoti du variantai – su pusiau dengtu liemeniu (BRO-2) ir su nedengtu spyriniu liemeniu (BRO-3). Pastarasis buvo vadinamas „Pūku“, o BRO-4 – „Rūta".

 Sukūrimo istorija 
Sklandytuvas pradžioje buvo kuriamas kaip skirtas velkamiems perskridimams, tačiau Lietuvos komandai nusprendus dalyvauti 1937 m. vykusiame 8-jame nacionaliniame sklandymo sąskrydyje Elmiroje (JAV), B. Oškinis pabandė dar projektavimo stadijoje buvusį sklandytuvą pritaikyti ir figūriniams skrydžiams. Kuriamamam sklandytuvui buvo keliamas tikslas būti labai manevringu, atspariu, pavaldžiu, aukštos aerodinaminės kokybės, mažų gabaritų ir nebrangiu.B. Oškinio BrO-4 „Rūta“, plienosparnai.lt, 

Sklandytuvo statybos darbai prasidėjo 1937 m. pradžioje ir užėmė penkis mėnesius. Sklandytuvą statė Šiaulių amatų mokyklos aviacijos būrelio nariai, padedami sklandytojo Balio Karvelio ir vadovaujami paties konstruktoriaus. Statybos darbai oficialiai buvo baigti 1937 metų gegužės 30 d.

Ketvirtąjį savo kūrinį Br. Oškinis pavadino „Rūta". Prieškarinėje spaudoje jis buvo vadinamas BrO-5, nes sklandytuvo BrO-2 (T-2) buvo suprojektuoti du variantai – su pusiau dengtu liemeniu (BrO-2) ir su nedengtu spyriniu liemeniu (BrO-3). Pastarasis buvo vadinamas ,,Pūku", o BrO-4 – „Rūta".

 Konstrukcija 
miniatiūra|BrO-4 „Rūta“ liemuo prie Šiaulių amatų mokyklos
BrO-4 – medinės konstrukcijos vidursparnis monoplanas. Sparnai – laisvai nešantys, įlenkti, su plačiu tarpusparniu, 10,0 m. ilgio. Didinant atsparumą sparnai aptraukti klijuote. Sparno profilis – M-12. Sparno storis – 12—197 mm storio; galuose profilis tampa simetrišku. Ištisinės nerviūros išdėstytos kas 14 cm. Sparnus sudaro pagrindinis ir pagalbinis lonžeronas, kuris dviem 18 mm storio kaiščiais pritvirtintas prie tarpusparnių. Eleronai gana siauri, aptraukti klijuote, jų ilgis – 3,5 m. Valdomi trosais.

Liemuo – gana trumpas – 4,90 m. ilgio, didžiausias jo skerspjūvis – 0,28 m2, tačiau piloto sėdynė normali, nes tarpusparnyje numatyta vieta alkūnėms. Kabina turi nuimamą gaubtą ir dvi angas šonuose. Prietaisų lenta pritvirtinta prie liemens skersinio. Pavaža su guminiu amortizatoriumi, jos šonai aptraukti drobe. Užpakalinėje liemens dalyje pritvirtintas plieninis spyruokliuojantis ramstis. Vairai – aptraukti drobe. Posūkio vairas – švelnių formų, jo plotas – 0,7 m². Aukštumos vairo plotas – 1,2 m². Stabilizatorius (plotas – 0,3 m²) aptrauktas klijuote, prie liemens tvirtinamas dviem spyreliais.

BrO-4 buvo nudažytas žaliai, viršutinis sparnas – dryžuotai.

Sklandytuvo bandymai buvo sėkmingi, orlaivis buvo įvertintas kaip tinkamas atlikti greitas ir lėtas statines, suktuką, pastovus ore. Orlaivio trūkumais įvardintas didelis tūpimo greitis, per didelis vairų jautrumas. Šiuo sklandytuvu galėjo skraidyti tik patyrę sklandytojai. Praktika parodė, kad jame buvo daug nereikalingų borto prietaisų.Ašmenskas, Viktoras , BrO-4 Rūta // Sparnai, 1970/3

 Eksploatacijos istorija 
Vos išbandytas sklandytuvas buvo pakrautas j laivą ir išgabentas j varžybas. JAV vykusiose perskridimo varžybose su juo nedalyvauta, bet buvo demonstruojamos aukštojo pilotažo figūros.

Sklandytuvas eksploatuotas iki Lietuvos okupacijos 1940 m.

 Techniniai duomenys 
miniatiūra|Gabrieliaus Miliūno namuose statomi BrO-4 sparnai. Greta sparno stovi, iš dešinės: G. Miliūnas, Leonardas Reimeris, berniukas (manomai G. Miliūno brolis) ir neatpažintas vyras.
RodiklisVertėSparnųmojis10,0 mplotas9,3 m²proilgis10,8profilisM-12Stabilizatoriaus plotas0,3 m²Aukščio vairo plotas1,2 m²Posūkio vairo plotas0,8 m²Svoristuščio130 kgmaksimalus kilimo220 kgSparnų apkrova23,7 kg/m²Aerodinaminė kokybė19Greitisžemėjimo1,45 m/sskridimo100 km/val.tūpimo65 km/val.Atsparumo atsarga +14 -10

 Literatūra 

 Ašmenskas, Viktoras , BrO-4 Rūta // Sparnai, 1970/3
 B. Oškinio BrO-4 „Rūta“, Elektroniniam publikavimui paruošė N.Korbutas, plienosparnai.lt,

 Išnašos 

Kategorija:Oškinio orlaiviai
Kategorija:Vidursparniai
Kategorija:Akrobatiniai lėktuvai
Kategorija:Lietuvos sklandytuvai